24. 12. 84 Επίσημη Εφημερίδα των Ευρωπαϊκών Κοινοτήτων Αριθ. C 343/27 
Γνωμοδότηση για μία πρόταση της Επιτροπής στο Συμβούλιο σχετικά με τον καθορισμό του 
συστήματος γενικευμένων δασμολογικών προτιμήσεων της Κοινότητας για το 1985 (') 
(84/C 343/06) 
Το Συμβούλιο αποφάσισε, στις 30 Ιουλίου 1984, να ζητήσει, σύμφωνα με τις διατάξεις του 
άρθρου 198 της συνθήκης για την ίδρυση της Ευρωπαϊκής Οικονομικής Κοινότητας, τη γνωμο­
δότηση της Οικονομικής και Κοινωνικής Επιτροπής για την παραπάνω αναφερόμενη πρόταση. 
Το τμήμα εξωτερικών σχέσεων, στο οποίο ανατέθηκε η προετοιμασία των σχετικών εργασιών 
υιοθέτησε την γνωμοδότηση του στις 9 Οκτωβρίου 1984 με βάση την εισηγητική έκθεση του κ. 
Cremer. 
Η Οικονομική και Κοινωνική Επιτροπή υιοθέτησε, κατά την 220ή σύνοδο ολομέλειας της, 
συνεδρίαση της 25ης Οκτωβρίου 1984, ομόφωνα, την ακόλουθη γνωμοδότηση. 
1. Η Οικονομική και Κοινωνική Επιτροπή διαπιστώνει 
ότι η Επιτροπή, στις προτάσεις της σχετικά με το 
σύστημα γενικευμένων προτιμήσεων (ΣΓΠ) για το 1985, 
προσπαθεί να λάβει και πάλι υπόψη της τόσο τις οικονο­
μικές ανησυχίες της Κοινότητας όσο και την αρκετά 
δύσκολη οικονομική κατάσταση που επικρατεί στις 
περισσότερες από τις αναπτυσσόμενες χώρες. 
2. Η ΟΚΕ εξακολουθεί να πιστεύει ότι στο σύνολο του 
το ΣΓΠ παραμένει αποδεκτό όσον αφορά τους στόχους 
του, αλλά ότι η αποτελεσματικότητα του όσον αφορά τις 
επιδράσεις που ασκεί στην ανάπτυξη των αναπτυσσόμε­
νων χωρών και μάλιστα εκείνων που την έχουν περισσό­
τερο ανάγκη, παραμένει αμφίβολη. 
Σχετικά με την κατανομή των ποσοστώσεων ανάμεσα 
στα κράτη μέλη για τα προϊόντα που υποβάλλονται σε 
ποσοστώσεις, η ΟΚΕ κρίνει προτιμότερο να διατηρηθεί η 
κλίμακα που χρησιμοποιείται μέχρι σήμερα και να εξετα­
στεί η νέα κλίμακα που προτείνει η Επιτροπή στα πλαί­
σια του νέου συστήματος για την προσεχή πενταετή περί­
οδο. 
3. Επίσης η ΟΚΕ ζητά από την Επιτροπή, στις προτά­
σεις της για την επόμενη πενταετή περίοδο, 
— να χρησιμοποιήσει το ΣΓΠ σαν πραγματικό όργανο 
αναπτυξιακής πολιτικής στραμμένο προς την οικονο­
μική ανάπτυξη των αναπτυσσόμενων χωρών 
— να προσδώσει στις προτιμήσεις εντονότερο χαρα­
κτήρα συνδυασμένης επιλεκτικότητας σε συνάρτηση 
— αφενός μεν, με το βαθμό ευαισθησίας των σχετι­
κών προϊόντων, — αφετέρου δε, με την κατάσταση της χώρας ή των 
ομάδων χωρών για τις οποίες γίνεται λόγος" 
— να θεσπίσει γι' αυτή την ίδια σαφείς διαδικασίες 
εφαρμογής του ΣΓΠ, κυρίως όσον αφορά τους κανό­
νες προέλευσης, ώστε να αυξηθεί η διαφάνεια του 
και τα πλεονεκτήματα για τους δικαιούχους. 
4. Ο κατάλογος των χωρών που μπορούν να επωφελού­
νται από το ΣΓΠ θα έπρεπε να αναθεωρηθεί προκειμένου 
να χρησιμοποιηθεί σαν όργανο αναπτυξιακής πολιτικής, 
πράγμα που θα επέτρεπε να αποκλεισθούν οι χώρες που 
δεν ανταποκρίνονται στα καθορισμένα κριτήρια. 
5. Η ΟΚΕ ζητά από την Επιτροπή να μελετήσει τη 
δυνατότητα να συμπεριληφθεί, στο προσεχές σύστημα, 
μια ρήτρα σχετικά με την τήρηση, στις συνεργαζόμενες 
χώρες, των ελάχιστων κοινωνικών κανόνων καθώς και 
των ανθρώπινων δικαιωμάτων. 
6. Σε ό,τι αφορά την παλαιότερη πρόταση για τη συγ­
κρότηση μιας επιτροπής διαχείρισης του ΣΓΠ, η ΟΚΕ 
κρίνει ότι δεν είναι αναγκαία η ύπαρξη ενός ειδικού 
οργάνου, δεδομένου ότι οι οικονομικοί και κοινωνικοί 
κύκλοι οφείλουν να είναι σε θέση να αποφαίνονται για 
τις ετήσιες προτάσεις της Επιτροπής σε συνάρτηση με την 
ευαισθησία των εξεταζόμενων προϊόντων. 
Από την άποψη αυτή, η ΟΚΕ υπενθυμίζει τις προηγούμε­
νες παρατηρήσεις της σχετικά με το χρονοδιάγραμμα των 
γνωμοδοτήσεων της Οικονομικής και Κοινωνικής Επι­
τροπής καθώς και με την αναγκαιότητα να διαβιβάζονται 
έγκαιρα από την Επιτροπή τα στατιστικά δεδομένα για 
τις κοινοτικές εισαγωγές που διέπονται από το καθεστώς 
του ΣΓΠ, κατανεμημένα ανά χώρα προέλευσης. 
Βρυξέλλες, 25 Οκτωβρίου 1984. 
Ο Πρόεδρος 
της Οικονομικής και 
Κοινωνικής Επιτροπής 
Gerd MUHR 
(')ΕΕ αριθ. C 294 της 5.11.1984.